《寄云居微首座》
宋代·李彭

天星粲以繁，斗杓横复直。其谁移人间，罗列遍阡陌。

绮纨沸笙竽，觞酌事几席。遥怜山阿人，听钟夜寥阒。

孤峰最高寒，阴崖四时雪。许分一派风，濯我朱夏热。

江皋春事归，峰头犹凛冽。报子以回飙，草木亦欣悦。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。